
Врз основа на член 60 став 12 од Законот за заштита на децата (Сл.Весник бр.23/13, 12/14, 44/14, 144/14,10/15, 25/15, 150/15, 192/15, 27/16, 163/17, 21/18, 198/18 и сл. весник на РСМ бр. 104/19, 146/19, 275/19,311/20, 294/21, 150/22 и 236/22, 17/25 и 132/25), како и член 15  од Статутот на ЈОУДГ„МИЛО МОЕ„- Чучер Сандево, се склучува:

ДОГОВОР ЗА ПРАВАТА И ОБВРСКИТЕ ЗА ПРЕСТОЈ НА ДЕТЕ
склучен на ден ________________ година
Бр. 08 - _______________ од ___________ година

Склучен помеѓу:
1. ЈОУДГ„МИЛО МОЕ„- Чучер Сандево со седиште на улица1 број 11 а Чучер Сандево, застапувана од директор _____________________, со жиро-сметка 773016284778717 и даночен број 4085020501928, во понатамошниот текст како давател на услуги и
Корисник на услугите:
2. Родител – Старател ________________________________ со EМБГ __________________________ адреса на живеење на ул. ______________________________,лична карта број _______________________, законски застапник на детето ______________________.
Предмет на Договорот:
Престој на детето: ________________________________, со ЕМБГ _____________________,
сметан од 202_ г. и утврдување на односите на договорените страни:

Член 1
Согласно член 54 од Законот за заштита на децата, член 13 од Статутот и Годишната програма за работа на децата, давателот на услугите остварува згрижување, престој, нега, исхрана, воспитно-образовни, спортско-рекреативни, културно-забавни активности, мерки и активности за подобрување и зачувување на здравјето и за поттикнување на интелектуалниот, емоционалниот, физичкиот, менталниот и социјалниот развој на детето до шест години живот, односно до вклучување во основото образование.
Член 2
Давателот на услугите се обврзува да обезбеди престој на детето од 06:00 до 18:00 часот , секој работен ден од понеделникдо петок, со исклучок на државните и верските празници. Давателот на услугите е должен да го запознае корисникот на услугите со куќниот ред и другите услови за престој на детето и да му ги претстави програмите со кои се изведуваат нивните цели, содржини и методи на работа.
Член 3
Цената на згрижување и воспитание на детето е определена со општ акт – Правилник за  надоместок на трошоците за престој  во ЈОУДГ„МИЛО МОЕ„ – Чучер Сандево, Општина Чучер Сандево  што паѓа на товар  на родителите чии деца ги користат  нивните услуги. Согласно правилникот висината на надоместокот за престој на децата во градинката ќе се утврдува во зависност од услугите што ќе ги користи детето и тоа на следниот начин: 
1. Програма за целодневен престој
- за дете до 6 (шест) годишна возраст
2. Програма за полудневен престој
- престој со ужина (појадок и прва ужина)

Член 4
Плаќањето се врши аконтативно за секој месец. Корисникот на услугите е должен износот за секој месец да го плаќа најдоцна до 15-ти во тековниот месец.
Цената за згрижување и воспитување на детето изнесува __________________ денари

Член 5
Родителот е должен платената уплатница да ја покаже на увид на воспитувачот, односно негователката од воспитната група.Во случај на задоцнета уплата на родителот, градинката ќе пресметува камата согласно законот ЗВСЗК. Доколку детето е отсутно во текот на целиот календарски месец, родителот ќе биде задолжен само за износот на материјалниот (фиксниот) трошок 35%. Доколку детето е отсутно без прекин и во континуитет пет и повеќе работни денови во текот на месецот, во тој случај му се одбиваат 100% од трошоците за престој од шестиот ден натаму додека трае континуираното отсуство, вклучувајќи го и шеститот ден од континуираното отсуство, во пресметката за месецот во кој детето посетувало градинка. Доколку отсуството е со прекин и нема континуитет од пет и повеќе последователни работни денови во текот на месецот, корисникот на услугите за деновите отсуство плаќа 100% од трошоците за престој. 
        Под работни денови се подразбираат деновите од понеделник до петок (освен државни празници).
Член 6
Согласно одредбите на овој договор, за да можат децата да преминат во нова образовна година, родителите мора да ги имаат подмирено финансиските обврски најдоцни до 31ви август. Доколку корисникот на услугите не ги подмири обврските во тековниот месец, односно навремено не ги подмирува обврските спрема давателот на услугите, давателот на услугите има право:
1. Да испрати опомена пред тужба;
2. Да го отстрани детето;
3. Да го откаже натамошното користење на услугите;
4. Да поведе судска постапка за наплата на долгот;
5. Еднострано да го раскине Договорот за престој на дете.

Во секој случај, доколку родителот – корисникот на услугите не ги подмири обврските кон давателот на услуги, долгот ќе биде наплатен по судски пат.
Двете страни се согласни, а корисникот на услуги изрично се обврзвува пред отпочнување на новата воспитно образовна година, да ги достави сите документи согласно член 7 од овој Договор.
Член 7
Корисникот на услугите пред потпишувањето на овој договор и пред приемот на детето, е должен во градинката да достави негативен брис од грло и нос издаден од соодветна стручна институција, потврда од матичниот лекар за здравствената состојба на детето и потврда за вакцинален статус, односно, за деца кај кои се забележани отстапувања во растот, развојот или од разни причини се со посебни образовни потреби, корисникот на услугите е должен поради организирање на соодветни услови и кадар да достави наод и мислење од соодветна стручна институција.
Член 8
Давателот на услугите заради зачувување и унапредување на здравјето на децата ја следи дневната здравствена состојба на децата и спроведува превентивни мерки за заштита на здравјето на децата. Заради спречување на ширење на болести и инфекции на кои се подложни децата во поголеми колективи, но и заради зачувување на имунитетот на најмладите, родителите – корисниците на услугите не треба да ги носат своите деца во градинката доколку знаат дека истите се соочуват со некои од следниве симптоми:
- Кашлица;
- Температура;
- Појава на било каков симптом на респираторна инфекција;
- Мачнина или повраќање;
- Дијареа;
- Конјуктивитис;
- И други инфекции со висок ризик на трансмисија.
Давателот на услугите го задржува правото заради спроведување на превентивни мерки за заштита на здравјето на децата, да не го прими во градинка детето со симптоми како погоренаведените или со симптоми за кои определено медицинско лице од градинката смета дека истото не треба да престојува во градинка. Корисникот на услугите е должен за време на отсуството на детето повремено да ги информира одговорните лица за грижа на детето односно воспитувачот и негователката околу здравствената состојба на истото се до неговото заздравување. При повторно поаѓање во градинка, корисникот на услугите – родителот задожително треба да приложи нова потврда од матичниот лекар дека детето е здраво и дека може да посетува градинка. Пред започнување на новата воспитно образовна година или од први септември, родителите се задолжуваат да достават до давателот на услугите податоци за здравствената состојба на детето (пополнува матичен лекар) со уреден вакцинален картон.
Член 9
Корисникот на услугите е должен да го почитува куќниот ред на давателот на услугите и да го носи детето во период од 06:00 до 8:30 часот, а да го зема од 14:30 до 18:00 часот .

Член 10
Корисниците на услугата, односно родителите/старателите на детето, се должни навремено и без одлагање да ја известат установата – давател на услугата, односно градинката „МИЛО МОЕ“- Чучер Сандево, за секоја промена на личните, семејните или правните околности што може да имаат влијание врз згрижувањето, престојот или правата и обврските поврзани со детето. Како промени во смисла на став 1 од овој член особено се сметаат: поведување или завршување на постапка за развод на брак, донесување на одлуки, решенија или други акти од надлежен Центар за социјални работи, промена на старателство, доверување на дете или уредување на родителски права, како и други релевантни промени согласно важечките прописи, вклучително и Законот за семејство. Корисниците се должни да достават соодветна документација со која се потврдува настанатата промена. Во случај на непостапување согласно обврската од овој член, одговорноста за евентуални последици од недоставено известување не е во надлежност на градинката.
Член 11
Договор за користење на услугите за згрижување и престој на дете во градинката „МИЛО МОЕ“- Чучер Сандево може да склучи еден родител/старател или двајцата родители заеднички, во зависност од нивниот правен статус и меѓусебен однос. Доколку договорот го склучува само еден родител, тој изјавува дека е овластен да го застапува детето и дека постапува во согласност со важечките прописи, вклучително и Законот за семејство, како и со евентуално донесени одлуки од надлежни органи.
Во случај кога постојат судски одлуки, решенија од Центар за социјални работи или други акти со кои се уредуваат родителските права и обврски, родителите се должни да постапуваат во согласност со истите и да ја известат градинката, согласно членот за обврска за известување. Доколку договорот го склучуваат двајцата родители, тие се сметаат за солидарно одговорни за исполнување на обврските кои произлегуваат од договорот.
Член 12
Детето може да го земе родителот/старателот кој го има склучено договорот, како и други полнолетни лица овластени од страна на родителот/старателот. Овластувањето за земање на детето се доставува во писмена форма до градинката и содржи основни податоци за овластеното лице (име и презиме и број на телефон). Градинката има право да изврши проверка на идентитетот при предавање на детето. Во случај на постоење на судска одлука, решение од Центар за социјални работи или друг надлежен орган со кое се уредуваат или ограничуваат родителските права, вклучително и правото на земање на детето, родителите/старателите се должни да постапуваат во согласност со истите и веднаш да ја известат градинката, со доставување на соодветна документација,согласно членот за обврска за известување.Доколку не е доставено овластување или постои сомнеж во однос на идентитетот на лицето кое доаѓа да го земе детето, градинката има право да одбие предавање на детето сè до утврдување на сите релевантни околности.
Член 13
Договорот се склучува за период додека детето се води запишано во ЈОУДГ“МИЛО МОЕ„- Чучер Сандево и започнува да се применува од денот на неговото склучување.
Член 14
Во случај на испишување на детето, корисникот на услугите е должен договорот да го раскине со најава и целосно измирување на обврските.Испишувањето на детето се врши во управата на давателот на услугите со поднесување на Барање за испис. Барањето за испис на детето мора да биде доставено најмалку две недели однапред. Корисниот на услугите повратно ќе добие Исписница за своето дете во хартиена форма или  електронски, но само доколу се регулирани сите обврски кон давателот на услугите. По завршување на сите административни обврски на двете страни, и регулирани обврски на корисникот кон давателот на услугите може да следи испишување на детето од електронскиот систем на градинката и базата на податоци во Министерството за социјална политика, демографија и млади.
Член 15
Во услови на вонредна состојба, воена, кризна состојба, природна непогода, граѓански немир, виша сила, детската градинка ќе постапува според донесените решенија и акти и ќе ги преземе сите потребни и предвидени мерки во тие услови во периодот на важноста на донесените решенија. Во услови на епидемија како сериозна опасност за здравјето, пандемија, односно специфични епидемиолошки и пандемиски состојби, корисникот на услугите се согласува дека целосно ќе ги почитува насоките, мерките и протоколите донесени од надлежните институции во РСМ и на давателот на услугите.
Во услови кога на давателот на услугите му претстојат реконструктивни и градежни работи, или пак други непредвидени и привремени состојби на прекин на работата на целата или дел од градинката за ситуации надвор од своја контрола а во или вон своја надлежност, корисникот на услугите целосно ќе ги почитува насоките и препораките донесени од Управата на давателот на услуги.Во услови и состојба на недостаток на просторни и кадровски услови, корисникот се сложува и прифаќа преместување на своето дете во други просторни услови и возрасни групи кои ги задоволуваат условите за организирано прифаќање и престој, целосно и исклучиво во согласност со законот за детска заштита, правилниците и нормативите за работа напредучилишни установи.
Член 16
Овој договор е составен во 2 (два) еднообразни примероци, по 1 (еден) за секоја договорна страна. Во случај на судски спор надлежен е Основниот суд во Скопје.









ДОГОВОРНИ СТРАНИ

 

РОДИТЕЛИ/СТАРАТЕЛИ                                                                           Давател на услуги                                                                       
(Корисник на услуги – име и презиме)                                  ЈОУДГ„МИЛО МОЕ„-Чучер Сандево
                                                                                                                              директор                                                                                                              
Потпис _________________                                                    __________________________
_____________________________
Потпис_________________
_____________________________

Прилог на Договорот:

1. Овластување за  носење и подигнување на дете од градинка
3. Согласност за следење и учество во едукативни активности вон градинка;
4. Согласност и одобрение за објава на фотографии и/или видеозаписи.
Со враќањето на потпишан Договор во администрацијата на давателот на услугите, корисникот на услугите е должен да ги достави потпишаните документи: изјавата и согласности кои ќе имаат важност до завршувањето на овој Договор односно до испишување на детето.





СОГЛАСНОСТ
Децата кои престојуваат во ЈОУДГ “ МИЛО МОЕ„- Чучер Сандево се вклучуваат како во редовните активности така и во активностите кои бараат поголема јавност на децата со што се нарушува нивната приватност. Затоа Ве молиме со својот потпис да се согласите со следните понудени начини на јавно претставување на децата.
Име и Презиме на дете :____________________________
Објект:__________________________
*Фотографирање на децата, видео или аудио записи од јавни настапи на децата;
*Приредби, манифестации, медиуми и снимање на разни активности на децата;
*Објавување на детски изработки, фотографии и активности на WEB и Facebook страната на градинката;
* Прошетки, посети, театар, спортски случувања, излети и слично;
Податоците ќе се користат исклучиво за педагошки цели, со што ќе ја збогатиме нашата работа во детската градинка.
Дата ________________Чучер Сандево 

 Родител
________________








ОВЛАСТУВАЊЕ
за носење и  земање на дете од градинка

Јас, долупотпишаниот/ата
Име и презиме: ________________________________
ЕМБГ: ________________________________________
Број на лична карта/пасош: ____________________
Адреса на живеење: ____________________________
Контакт телефон: ______________________________
како родител/старател на детето:
Име и презиме на детето: ______________________
Дата на раѓање: _______________________________

Ги овластувам следните полнолетни личности:
Име и презиме: ________________________________
Сродство: ________________________________________
Контакт телефон: ______________________________
да го земе моето дете од градинката „МИЛО МОЕ“- Чучер Сандево.
Овластувањето важи:
☐ Неопределено време
☐ Во период од ____________ до ____________

Име и презиме: ________________________________
Сродство: ________________________________________
Контакт телефон: ______________________________
да го земе моето дете од градинката „МИЛО МОЕ- Чучер Сандево“.
Овластувањето важи:
☐ Неопределено време
☐ Во период од ____________ до ____________



Име и презиме: ________________________________
Сродство: ________________________________________
Контакт телефон: ______________________________
да го земе моето дете од градинката „МИЛО МОЕ- Чучер Сандево“.
Овластувањето важи:
☐ Неопределено време
☐ Во период од ____________ до ____________

Име и презиме: ________________________________
Сродство: ________________________________________
Контакт телефон: ______________________________
да го земе моето дете од градинката „МИЛО МОЕ- Чучер Сандево“.
Овластувањето важи:
☐ Неопределено време
☐ Во период од ____________ до ____________


Изјавувам дека сум запознаен/а дека градинката има право да изврши проверка на
идентитетот на овластеното лице при секое земање на детето.
Исто така, изјавувам дека ги сносам сите последици доколку доставените податоци не
се точни или доколку не ја известам градинката за нивна промена.
Во _____________, на ден _____________ година
Давател на овластување:
__________________________
(потпис)
Забелешка:
Градинката има право да не го предаде детето доколку овластеното лице не може да се
идентификува со важечки документ за лична идентификација.

